এবার SIR হিয়ারিংয়ে ডাক পড়ল বাম আমলের মন্ত্রী কান্তি গাঙ্গুলির

ওয়েবডেস্ক- প্রথমে তৃণমূলের সাংসদ কাকলি ঘোষ দস্তিদার, এর পর কবি জয় গোস্বামী আর এবার বাম জমানার প্রাক্তন মন্ত্রী কান্তি গাঙ্গুলি (Kanti Ganguly) । এরা সবাইকে এসআইআর শুনানিতে (SIR Hearing) তলব করা হয়েছে। আগামী ২ জানুয়ারি তাঁকে তলব করা হয়েছে। নোটিস পেয়ে কার্যত বিস্মিত মন্ত্রী। ইতিমধ্যেই পালটা কমিশনকে চিঠি দিয়েছেন তিনি। চিঠিতে তিনি উল্লেখ করেছেন, তিনি কত বছর বিধায়ক ছিলেন। কত বছর মন্ত্রিত্ব সামলেছেন। সেইসঙ্গে কাউন্সিলর ও বরো কমিটির চেয়ারম্যানও ছিলেন তিনি। কান্তি গাঙ্গুলি জানিয়েছেন, তিনি এনুমারেশন ফর্মে পূরণ করেছেন নিয়ম মেনেই। তা পরেও কেন এই নোটিস? তবে তিনি নির্ধারিত দিনে হাজিরা দেবেন।

আরও পড়ুন- SIR শুনানিতে তলব জয় গোস্বামীর

রাজ্যে এসআইআর-এর শুনানি পর্ব চলছে। বাদ যাচ্ছে না বৃদ্ধ-বৃদ্ধা থেকে বিশেষ ক্ষমতাসম্পন্নরা। এই আজই বাঁকুড়া থেকে তোপ দাগেন মুখ্যমন্ত্রী মমতা বন্দ্যোপাধ্যায়। তিনি বলেন, ‘এরা নিজেদের বৃদ্ধ বাবা মাকেও সম্মান করে না? তাঁর সাফ কথা, বৃদ্ধদের এভাবে হেনস্তা বরদাস্ত করা হবে না। মুখ্য নির্বাচনী আধিকারিককে এই মর্মে চিঠিও দিয়েছে তৃণমূল।

সম্প্রতি বিজেপি নেতা, কেন্দ্রীয় প্রতিমন্ত্রী সুকান্ত মজুমদার বলেছিলেন, ‘ভোট দিতে চলে যেতে পারেন, SIR শুনানিতে আসতে পারেন না!’ যা নিয়ে তুমুল সমালোচনা হয়।